Kaipuu (Kari Tapion albumi)

Kaipuu on suomalaislaulaja Kari Tapion neljäs studioalbumi vuodelta 1977. Levyn sovittajana toiminut Veikko Samuli käytti suuria kokoonpanoja, joissa komppiryhmän lisäksi soittaa jousiryhmä sekä useita puhallinsoittajia. Levyn tunnetuin kappale on ”Viisitoista kesää”, joka on yksi Tapion suurimmista hiteistä. Se oli hänen siihenastisen uransa suurin menestys ja kappaleen singlejulkaisu pysyi Suomen kymmenen myydyimmän singlen joukossa peräti neljän kuukauden ajan. Tapio ei ollut levytykseensä tyytyväinen ja hän on levyttänyt kappaleesta uuden version vuoden 1995 kokoelma-albumilleen Viisitoista kesää. Scandia julkaisi albumin vinyylilevynä ja C-kasettina vuonna 1977. == Tietoa kappaleista == Levyn avausraitana toimii ”Viisitoista kesää”, joka on käännös Mike Chapmanin säveltämästä, Nicky Chinnin sanoittamasta ja Smokie-yhtyeen esittämästä kappaleesta ”Living Next Door To Alice”. Kappaleen suomenkielisestä sanoituksesta vastaa Juha Vainio. ”Mä kuuman naisen sain” on Tapion ensimmäisen hittikappaleen ”Laula kanssain” säveltäjän Dave McRonaldin tekemän. Ripeärytmisen kappaleen kitaroita soittavat Juha Björninen ja Heikki Laurila. ”Osuit oikeaan” on käännös Hot Chocolate -yhtyeen kappaleesta ”So You Win Again”. Veikko Samulin sovittamassa käännösversiossa soittaa 25-henkinen kokoonpano ja sen singlejulkaisu kohosi Suomessa singlemyyntilistan 15. sijalle. ”Potki potki sä vain” taas on cover-versio italialaisen Rafaella Carran kappaleesta ”A far l’amore cominicia tu”. Kappaleen suomenkielinen sovitus on paljon alkuperäisversiota kevyempi ja akustisempi. ”Olet kaikki” tuli tunnetuksi Cilla Backin tulkintana 1960-luvulla ja suomeksi sen levytti ensimmäisen kerran Johnny Liebkind. A-puolen päättää Alan O’Dayn säveltämä ”Undercover Angel” eli ”Unten enkelit”, jonka suomenkielisessä sovituksessa kappale kuulostaa hyvin iskelmälliseltä. B-puolen avausraitana toimii albumin nimikappale ”Kaipuu” (eng. ”Sorrow”), joka on yhdysvaltalaisen Mort Shumanin dramaattinen sävellys. Kappale kuullaan elokuvassa À nous les petites Anglaises. Kappaleella ”Aikuinen nainen” ei ole mitään tekemistä Paula Koivuniemen samannimisen menestyskappaleen kanssa, vaan kappaleen esitti alun perin Sveitsiä Eurovision laulukilpailussa vuonna 1977 edustanut Pepe Lienhardt nimellä ”Swiss Lady”. Suomalaislevytyksessä käytetään paljon alkuperäisen esityksen tapaan torvia ja huiluja. Bobby Vintonin tulkitsema ”Adiós amigo” kääntyi suomeksi Chrisse Johanssonin toimesta nimellä ”Niin paljon tunnen”. Tapio tulkitsee laulun Vintonia voimakkaammin. Johansson sanoitti myös levyn seuraavan kappaleen ”Kuumat yöt”, joka on käännös Glen Campbellin country-henkisesät kappaleesta ”Southern Nights”. ”Villi nainen” on Tapion harvoja diskokappaleita ja kappaleen esitti alun perin irlantilainen Joe Dolan. Levyn päättää Eric Carmenin alun perin esittämä ”Never Gonna Fall in Love Again” (suom. ”Anna hiukan vielä olla mun”), jonka melodiassa on selkeitä vaikutteita venäläissäveltäjä Sergei Rahmaninovin toisesta sinfoniasta. Suomenkielinen sovitus on hyvin mahtipontinen puhaltimineen ja suurine jousiryhmineen. == Kappaleet == Kaikkien kappaleiden sovitukset Veikko Samuli. === A-puoli === # # # # # # === B-puoli === # * # # # # # Lähteet:LP-levyn (SLP 643) tiedot. == Tekijät == * Kari Tapio (oik. Kari Jalkanen) – laulu === Muusikot === * Veikko Samuli – kapellimestari, cembalo (5), piano (5, 7–12), syntetisaattori (8), sähköpiano (3, 4, 6) * Olli Ahvenlahti – piano (2) * Kari Kuusamo – piano ja syntetisaattori (6) * Jorma ”Jori” Auvinen – kitarat (11) * Juha Björninen – kitarat (1–3, 6–8) * Kalle Lae – kitarat (3, 5, 10) * Heikki Laurila – kitarat (2, 4, 5, 8, 9, 11, 12) * Eero Lupari – kitarat (1) * Nono Söderberg – kitarat (5, 6, 9, 12) * Taisto Wesslin – kitarat (7) * Vesa Enne – taustalaulu (1, 2, 4–12) * Kalle Fält – taustalaulu (2, 3, 5–12) * Aimo Jaara – taustalaulu (1, 3–5, 7, 8, 11, 12) * Marjo-Riitta Kervinen – taustalaulu (4, 5, 9, 12) * Irina Milan – taustalaulu (3, 6, 10) * Irma Tapio – taustalaulu (1–4, 6, 7, 9, 10) * Roope Koistinen – rummut ja lyömäsoittimet (11) * Tapani ”Nappi” Ikonen – rummut (2–12), lyömäsoittimet (2–6, 11) * Esko Rosnell – rummut (1, 2), lyömäsoittimet (2) * Markku Hannola – marimba (3), patarummut (2, 4, 5) * Matti Tyni – basso (1, 3, 6, 7, 11) * Heikki ”Häkä” Virtanen – basso (2, 4, 5, 8, 9, 12) Lähde: ==== Puhallinsoittajat ==== * Juhani Aalto ja Tom Bildo – pasuunat (3–5, 10, 11*, 12) * Juhani Aaltonen – huilut (8) * Markku Johansson ja Simo Salminen – trumpetit (3–5, 9–12) * Pentti Lahti – baritoni- (5, 10, 11*) ja tenorisaksofonit (3), huilu (12) * Pentti Lasanen – tenorisaksofoni (12) * Tuulikki Päivärinne-Andersson – käyrätorvi (8) (*) todennäköisesti Lähde: ==== Jousiryhmä ==== Kappaleen ”Kaipuu” (7 / B1) jousiryhmä tunnistamaton. * Jarmo Ahvenainen – alttoviulut (1) * Jorma Juntunen – alttoviulut (6) * Juhani Kivilaakso – alttoviulut (6) * Arja Loukas – alttoviulut (2) * Ahti Pilvi – alttoviulut (1–3, 5, 9, 12) * Heikki Hämäläinen – alttoviulut (9), viulut (2, 3, 5, 12) * Mauri Pitikäinen – alttoviulut (3), viulut (9) * Pentti Mikkonen – alttoviulut (5, 12), sellot (6) * Veli-Pekka Bister – sellot (1, 3, 9) * Kari Lindstedt – sellot (1, 3, 5, 9, 12) * Ilkka Pälli – sellot (6) * Jaakko Raulamo – sellot (2, 5, 12) * Ilmo Saaristo – sellot (2) * Arto Kallio, Seppo Kurki, Erkki Inkinen, Erkki Lasonpalo, Olavi Rignell ja Arvo Saaristo – viulut (6) * Pekka Kari – viulut (3, 9) * Yrjö Lasonpalo, Marjukka Nenonen, Juhani Tiainen ja Jorma Ylönen – viulut (1–3, 5, 9, 12) * Jussi Pesonen – viulut (1, 2) * Seppo Rautasuo – viulut (1, 5, 12) Lähde: === Tuotanto === * Scandia Team – tuottaja * Jouko Ahera / Finnvox-studiot, Helsinki – äänitys (syksyllä 1977) * Antti Joki, Jukke Teittinen ja Tom Vuori / Finnlevy-studiot, Helsinki – äänitys (syksyllä 1977) * Reino Nykänen / Fotonokka – valokuvat * Ulla Tiiro – ulkoasu * Scandia-Musiikki, Helsinki – tuotanto Lähteet: == Lähteet == * === Viitteet === == Aiheesta muualla == * Albumi Fono.fi:n Äänitetietokannassa Luokka:Kari Tapion albumit Luokka:Vuoden 1977 albumit